**דברי תורה לפרשת עקב**

**"והיה עקב תשמעון את המשפטים האלה ושמרתם ועשיתם אתם ושמר ה' אלוקיך לך את הברית ואת החסד אשר נשבע לאבותיך" וניראה שעל פי פירוש בעל הטורים המילה "עקב" רומזת לנו על עשרת הדיברות , כיוון שהמילה "עקב" עולה בגימטריה 172, כמניין מספר האותיות שיש בעשרת הדיברות הראשונות. ואם נסתכל באמת במספר האותיות שיש בעשרת הדיברות השניות נגלה שיש 17 אותיות יותר מעשרת הדיברות הראשונות, כמניין "טוב" שזה גם 17. וזה מה שנאמר "ושמחת בכל הטוב" אם תקיים את המשפטים והחוקים אשר ה' ציווה אותך תזכה לשמוח בטוב שה' יתן וכמו שהפסוק ממשיך "ושמר ה' אלוקיך לך את הברית ואת החסד אשר נשבע לאבותיך" וזה נזכה רק אם נלך על פי החוקים והמשפטים אשר מצווה ה' לעשות. ואומרים המפרשים, והיה זה לשון שמחה, ואיך אדם יכול להגיע לשמחה? אם שם את עצמו כ "עקב" שהוא המקום הנמוך בגוף האדם כי מי ששם את עצמו כנמוך ומתנהג ב"ענווה" זוכה להגיע לשמחה. ואומר רבי נחמן מברסלב "מצווה גדולה להיות בשמחה תמיד" וצריך לזכור שכל המידות הרעות באות מ"עצלות" ו"עצבות" שהם באות ממידת "הגאווה" כי אדם שמתגאה מגיע לידי הרבה מידות מאוסות כגון כעס, עצבות, הוא חושב שמגיע לו הכל ועל כן מגיע לידי כעס או עצבות חס ושלום. אך אדם שזוכה לידי "ענווה" הוא יודע שלא מגיע לו ומה שהוא מקבל מאת ה' זה מה שהוא אמור לקבל, ולכן מכוח "הענווה" זוכה להגיע להרבה מידות טובות כגון: אושר שמחה וכו'..**

**סיבה נוספת שהאדם יכול להגיע לעצבות אומר רבנו הקדוש, אם יחשוב חלילה שהוא רחוק מה' ואין לו מצוות גם יכול להגיע לעצבות, וזה עצת היצר הרע להרחיק אותך מה' יתברך. והעצה לכך היא לזכור תמיד מה שהגמרא בברכות דף נ"ז אומרת, "אפילו ריקנין שבישראל מלאים מצוות כרימון". ואפילו אנשים הכי ריקים הגמרא אומרת עליהם שהם מלאים מצוות כרימון. האדם צריך לזכור זאת ולהתעודד ולא ליפול לעצת היצר הרע שרוצה להרחיק אותו מהאור המתוק של התורה, ומה' יתברך ועל כן "שמחו בה' וגילו צדיקים והרנינו כל ישרי לב".**

**"לא יהיה בך עקר" אומר רבי נחמן לא יהיה בך עקר בדברי תורה, כלומר אומר רבנו שלא תהיה בלי המשך, תכתוב חידוש תורה בכתב ידך וכך תקיים את הפסוק "ולא יהיה בך עקר" וכמו שהגמרא אומרת בבא בתרא דף י' עמוד ב' "אשרי מי שבא לכאן ותלמודו בידו" אשרי מי שזוכה לחדש חידוש תורה, שעולה למעלה תלמודו בידו- כלומר בכתבי היד שהוא כתב וחידש חידושי תורה אז עליו הגמרא אומרת אשריו ואשרי חלקו. ואומר הזוהר הקדוש, שעשועים גדולים עולים לפני ה' כשאדם אומר חידושי תורה.**

**וצריך לזכור יסוד חשוב, אין האדם יכול מול היצר הרע אלא אם ה' עוזרו, כמו שאמרו חז"ל בגמרא בקידושין, "כי אם אין הקדוש ברוך הוא עוזרו לאדם במלחמת היצר אין האדם יכול לנצח את היצר הרע". ולכן יש להרבות בתפילה ובתחנונים לה' שיצילנו מרשתו של היצר הרע. ואם קשה לו להזכיר ולהתפלל לה' שיעזור לו מול היצר הרע אז לפחות בברכות השחר כשאומר "ותצילני מיצר הרע" יכוון ויבקש מה' שיציל אותו כל היום מרשתו של היצר הרע.**

**עוד יסוד שרואים בפרשת השבוע, רשום "ולא תביא תועבה אל ביתך" וידוע שהאדם נמשל לעץ השדה. ועץ שהוא שתיל רך תוכל ליישרו על ידי מקל שתצמיד אליו, ולהפך אם לא תצמיד אליו מקל שהוא רך, בוודאי שהוא ימשיך ויגדל עקום, ולא תוכל ליישרו לאחר מכן. וכך עניין חינוך הילדים, כאשר הילד רך וקטן בשנים, תוכל ליישרו, אך כאשר יגדל הנער לא תוכל ליישרו בקלות. וכשהם הילדים רכים וקטנים הם קולטים היטב מה שרואים וסופגים. "כדיו כתובה על נייר חדש". והינה הדבר המטמא ביותר את נפש הוא הדברים הלא טובים שהילד הקטן רואה, כי אין לו כל כך הבחנה, הוא גדל על מה שרואה, ואז בהמשך יהיה קשה ליישרו ולחנכו לדרך האמת. ולכן על חובת האב והאם לראות מה הם מכניסים לביתם, ממה הילדים שלהם מתחנכים, אחרת שיגדלו יהיה קשה לחנכם. וכמו שדואג לגידול גופם ובריאותם כך ידאג לגידולם הרוחני, וכידוע גדול המחטיאו מההורגו, כיוון שאם אתה הורג אדם אתה מונע ממנו את העולם הזה אך העולם הבא לא מנעת ממנו. ואילו מי שמחטיא אדם הורג אותו גם בעולם הזה וגם בעולם הבא...**

**"כל המצוה אשר אנכי מצוך היום תשמרון לעשות.." אם נסתכל בדברי רש"י על הפסוק הזה נוכל לשאול שאלה, רש"י מביא מדרש אגדה שאומר "אם התחלת במצוה גמור אותה, שאינה נקראת המצוה אלא על שם גומרה". שנאמר "ואת עצמות יוסף אשר העלו בני ישראל ממצרים וכו'.." ולכאורה קשה, הרי מי התעסק בעצמות יוסף? משה רבנו, בזמן שכולם עסקו בביזת מצרים משה ידע שמה שיותר חשוב מהרכוש ומהכסף הם המצוות, ולכן בזמן שבני ישראל חטפו רכוש משה רבנו חטף מצווה ענקית, כי ידע משה רבנו מהו העולם הזה לעומת העולם הבא. בעולם הבא ניתן לקחת איתנו מהעולם הזה רק תורה מצוות ומעשים טובים, לא שום רכוש נוסף ולכן משה התעסק בעצמות יוסף. והינה אפשר לשאול שאלה חזקה, הרי משה התעסק בעצמות יוסף ורצה להעלותם לארץ ישראל, אך ה' לא נתן לו להיכנס, ומשה נאלץ לתת לבני ישראל את העצמות שהם יכניסו אותם לארץ ישראל. והשאלה היא, הרי נאמר שמי שאנוס ורצה לקיים מצווה ומכיוון שהיה אנוס לא יכול לקיים המצווה נחשב לו כאילו קיים את המצווה, והינה רואים שמשה רבנו לא יכול היה להיכנס לארץ ישראל והיה אנוס, אז מדוע הכתוב מייחס את המצווה לבני ישראל ולא למשה רבנו? והינה בסיום פירוש רש"י על הפסוק הזה אנו יכולים לתרץ את התשובה, "אלא מפני שגמורה ישראל" מפני בני ישראל שגמרו את המצווה ניקראת על שמם, ולכן המתחיל במצווה אומרים לו גמור, מכיוון שהמצווה תקרא על שמך. אך ראוי להגיד שלמרות שמשה לא גמר המצווה מכיוון שהיה אנוס החשיב לו ה' את המצווה הזאת, כייון שהיה אנוס, אך ניקראת המצווה על שמם של ישראל מכיוון שהם גמרוה.**

**"ועתה ישראל מה ה' אלוקיך שואל מעמך כי אם ליראה את ה' אלוקיך" מכאן דרשו רבותינו "הכל בידי שמיים חוץ מיראת שמיים" והינה אדם שיש לו יראת שמיים, שאר הדברים שבהמשך גם כן יהיו בו וכמו שכתוב בהמשך "ללכת בכל דרכיו ולאהבה אותו... לשמור את מצוותיו ואת חוקותיו וכו'." אם לאדם יש אמונה בה' ואהבה לה' שאר הדברים יבואו גם כן, כי הכל מתחיל מיראת שמיים.**

**"והיה אם שמע תשמעו אל מצותי אשר אנכי מצוה אתכם היום.." אנו רואים כיבכול שיש פה מילה מיותרת, הרי מספיק היה לומר "והיה אם תשמעו אל מצותי" ולמה נאמר "שמע תשמעו" והרי יש פה כפל מילים? וראינו בדברי רש"י תשובה לעניין זה, "אם התחלת לשכוח סופך שתשכח כולה" ומביא רש"י משל לשני בני אדם שעוזבים זה את זה, זה הולך מרחק יום לכיוון מזרח, והשני הולך מרחק יום לכיוון מערב. נמצא שעכשיו הם רחוקים מרחק 2 ימים, למרות שהלכו סך הכל יום אחד בלבד. אותה הכוונה לתורה הקדושה, אדם שעוזב את התורה ונפרד ממנה יום אחד, היא תעזוב אותו יומיים. שנאמר "אם תעזבני יומיים אעזבך".**

**רבי ניסן נמנה בקרב "החסידים הנסתרים" עוד בטרם התפשטה החסידות בעולם. פעם אחת כשעמד לחזור מביקור ממז'יבוז אצל רבו הקדוש הבעל שם טוב, קרא לו הבעל שם טוב לחדרו. מהבעת פניו של הבעל שם טוב, וטון דיבורו, הבין רבי ניסן שרבו הולך לתת לו שליחות מסויימת. אך הפעם הבעל שם טוב התחיל לפתוח בביאור על הפסוק "יורדי הים באוניות עושי מלאכה במים רבים". פניו של הבעל שם טוב היו רציניות ועיניו נעצמו מפעם לפעם במהירות. "למילה אוניה יש שני פירושים" אמר הבעל שם טוב. "ספינה ומספד" המשיך הבעל שם טוב. "יורדי הים אלה הן הנשמות היורדות מהמרום ומתלבשות בגוף האדם הגשמי. יש שהירידה אל המים היא בספינה כאשר הנשמה זוכה לחינוך יהודי אמיתי ולסביבה של תורה וקדושה. אולם לעיתים הירידה היא בבחינת "תאנייה ואנייה" זאת כאשר האדם מידרדר אל הדרגות השפלות ביותר.." הבעל שם טוב עצר לרגע את דבריו כאילו ביקש לוודא שמילותיו חלחלו אל מוחו של ר' ניסן. אחר כך המשיך "וכאן בא תפקידם של "העושי מלאכה במים רבים." יש נשמות מיוחדות בעולם שמלאכתן במים, כלומר המשימה שלהן היא לשחות בין זרמי המים הגועשים ולהציל את הנשמות הטועות מטביעה.." הבעל שם טוב נטל משולחנו מעטפה סגורה ומסרה לרבי ניסן. "אתה עומד כעת לחזור לביתך שבהרקי. בעוד זמן מה יחל החורף והנסיך הנכבד בנדיקט יגיע כהרגלו מידי שנה לשהות קצת באחוזתו שבהרקי. יחד עימו יבוא בוודאי גם ידידו הקרוב פייר לואי, ובכן ביום השני לבואם תפתח את המעטפה הזאת ותדע את אשר תעשה." הנסיך בנדיקט היה נסיך נכבד שנהג בבני חסותו היהודים הגינות יתרה. בצעירותו למד באקדמיה יוקרתית בצרפת, ושם הכיר את חברו פייר לואי. החברות בין השנים היתה הדוקה, עד שבחזרתו לרוסיה הביא עימו את ידידו פייר לואי. הנסיך לא ידע כי חברו המלומד והנעים שהוא מחבב הוא בעצם יהודי. לאמיתו של דבר, לא יכול היה לדעת, שכן אפילו פייר לואי עצמו לא ידע זאת. פייר נולד לאב ואם יהודים. אף על פי שאימו רצתה לחנכו כיהודי לכל דבר, אביו התנגד לכך ודעתו היא שקבעה. הוא דאג להטמיע את בנו בחברה של גויים, בחברה הצרפתית ולהחביא כל רמז לכך שהם יהודים. כך גדל הילד בלי מושג על זהותו היהודית. כשרונותיו המיוחדים פתחו לפניו שערי הצלחה, ידידו הנסיך חיתן אותו עם אחת מבנות משפחתו והוא החל לנהל את אחת האחוזות של המשפחה. פייר ובנדיקט נהגו לצאת פעמיים בשנה למסע ציד ממושך באיזור הרקי. בהגיעו לגיל 55 אשתו של פייר מתה. כעת הוא חש משוחרר, רבי ניסן הגיע להרקי בעיצומו של חודש כסלו. העיירה התכוננה לבואו של הנסיך. כאשר הגיע הנסיך קרה הדבר הגרוע מכל. הנסיך נפל במפתן ביתו ובעת הנפילה אקדחו נזרק ארצה ומהאקדח נפלט כדור ופגע בפלג גופו העליון. אף רופא לא הצליח להשיב את הנסיך להכרתו, הוא היה מלא בדם, היהודים שאהבו את הנסיך שהיה דואג להם, התכנסו בבתי הכנסת והתפללו לרפואתו, אך לא נשמע תפילתם וגם לא עזרו הרופאים. כולם הרימו ידיים ואמרו שאין מה לעשות הנסיך גוסס ועומד למות. ביום השני לביקור הנסיך, נזכר רבי ניסן שהבעל שם טוב הביא לו מעטפה שהיה עליו לפתוח ביום השני כלומר בזה הרגע, במעטפה לא פחות ולא יותר היה כתוב כיצד לרפא את הנסיך. רבי ניסן מיהר להכין את התרופה שכתב לו רבו. הוא מיהר להגיע לביתו של הנסיך, כולם נדהמו לראות אדם קדוש בעל זקן מתקדם לכיוון ביתו של הנסיך, אך פייר לואי התקדם לעברו במהירות ושאל לפשר הגעתו, אמר לו ר' ניסן שבא לרפא את הנסיך, ופייר לואי ששמע זאת, החל לכעוס ולגרש את רבי ניסן מהמקום. תוך כדי צעקות הגיע למקום בכיר הרופאים לשאול לפשר הדבר, סיפר לו פייר לואי שיש כאן יהודי שבא לעשות צחוק מהנסיך ואומר שיש לו תרופה שתרפא אותו. הרופא הבכיר הסביר לפייר לואי שאין להם מה להפסיד ובכל מקרה הנסיך ימות אז כדאי מאוד להקשיב ליהודי. רבי ניסן הלך לנסיך ופעל בדיוק כפי שציווה עליו הבעל שם טוב, הוא מרח את המשחה על גופו של הנסיך, וכך חזר על הטיפול כמה פעמים. כל אותה שעה עקבו אחריו רופאים רבים שנכחו במקום, וכל יתר בני הבית, בתימהון סקרני, מאיפה הביא היהודי את הפתק ומאיפה הביא את התרופות המוזרות האלה, אולם רבי ניסן לא התייחס אליהם וידע בוודאות שרוח הקודש של הבעל שם טוב אכן תצליח ושה' יעשה נס והנסיך יקום על רגליו. חלפה שעה בלבד מאז הטיפול של רבי ניסן, וכבר ניכרה השתפרות במצבו של הנסיך. וככל שהזמן חלף הנסיך הרגיש יותר טוב. כעת התחלפו המבטים החושדים של הסובבים להערצה. הרופאים אנשי המשפחה וכולם העריצו את רבי ניסן. "מניין נטלת את התרופות הפלאים האלה?" שאלו כולם. אולם ר' ניסן העדיף לשתוק עד שהמצב באמת השתפר, לעת ערב פקח הנסיך את עיניו. רק אז חשף רבי ניסן את הסוד הגדול. "את ההדרכה קיבלתי מידי מורי ורבי, הבעל שם טוב, המתגורר במז'יבוז ושמו רבי ישראל הבעל שם טוב". כעת בא תור חלקה השני של השליחות, זה שהוטל על רבי ניסן (ביאור הפסוק על יורדי הים ואוניות). הוא קרא הצידה לידידו הטוב של הנסיך (פייר לואי) שהיה יהודי אך לא ידע זאת. "יש לי דבר מפי הרב שלי אותו צדיק שאמר לי כיצד לרפא את הנסיך. והדבר הזה מופנה אליך בלבד." פייר שמע זאת ונבהל, הוא הזמין את ר' ניסן להיכנס לחדר צדדי כדי שיספר לו מה הצדיק רוצה להגיד לו. ר' ניסן פתח את פיו ואמר "הבעל שם טוב רוצה למסור לך, שעד עכשיו הלכת בדרך לא טובה, וכי עליך לשנותה מיד ולשוב אל אלוקיך". ר' ניסן הותיר את פייר ומחשבותיו בחדר ופנה לשוב לביתו. למחרת נודע בכל העיירה סיפור התרופה הפלאית שהביא עימו רבי ניסן מרבו הבעל שם טוב. עד אז לא ידע איש כמעט מבין התושבים על קיומו של הקדוש הבעל שם טוב ועל שרבי ניסן הוא אחד מחסידיו. אולם מרגע התפרסמות הדבר נודע שמו של הבעל שם טוב בכל הרקי והסביבה. כוחותיו של הנסיך שבו אליו, ועוד באותו יום שהיה ערב שבת שלח אנשים לקרוא לרבי ניסן. "במה אוכל לגמול לך על שהצלת את חיי?" שאל הנסיך. "ראשית תודתך מגיעה לא לי, אלא לבעל שם טוב שהכין את התרופה." שנית, "אינני חפץ בכל טובה אישית, רק זאת אבקשך שתוסיף להיות טוב אל אחיי היהודים כפי שהיית עד היום." לאחר מספר ימים עזבו הנסיך ואנשי ביתו את הרקי ושבו לאחוזתו שברוסיה. פחות משבוע, נשמעו נקישות על דלת ביתו של ר' ניסן. על מפתן הדלת עמד לא פחות ולא יותר, פייר לואי. "אל תקרא לי פייר אלא פסח צבי" הצהיר ואמר, כשבעיניו דמעות. פסח צבי הוזמן פנימה, וגולל באוזני רבי ניסן את שעבר עליו מאז הדברים שמסר לו בשם רבו. "דע לך, כי מאותו רגע ואילך נטרדה מנוחת נפשי. פתאום החלה להתפתח בי תחושת זרות וניכור מכל הסובבים אותי. ומצד שני, החלה להתעורר בי משיכה בלתי מובנת לכל מה שקשור ליהודים. מספר ימים התהלכתי כסהרורי מנסה לחבר את דבריך עם קטעי זכרונות מימי ילדותי שרק עתה התבררו לי כל צורכם. הלכתי לדבר עם הנסיך להתייעץ איתו, ובסיום השיחה שלנו אמר לי הנסיך להקשיב לרבך הבעל שם טוב. "בליבי גמלה ההחלטה לשוב אל צור מחצבתי בלב שלם ומלא."**

**פעם אחת הגיעו אליו זוג ש 18 שנים לא היו להם ילדים, הבעל אמר לאשתו ההלכה אומרת שלאחר 10 שנים ללא ילדים צריך אדם לגרש את אשתו, ומה נעשה? אמרה לו אשתו נלך לבבא סאלי הצדיק והוא יחליט ויתן את ברכתו. הבבא סאלי שמע את סיפורם והחל לבכות. ולאחר כמה דקות שבכה אמר להם "בעוד 9 חודשים ילוודו לכם ילדים" וביקש מהבעל לקנות עגלה מיטה ובגדים לתינוק. שמחה פרצה מבני הזוג והם הודו לו ושבו לביתם בשמחה. בנו של הבבא סאלי ראה זאת ושאל את אביו "מדוע שבירכת את בני הזוג בכית?" אמר לו הבבא סאלי "כתוב בגמרא שהמגרש את אשתו מזבח מוריד עליו דמעות. כאשר ראיתי שהם עומדים להתגרש אמרתי לפני ה' שיחשיב את הדמעות שלי במקום הדמעות של המזבח והעיקר שבני הזוג לא יתגרשו. כמה אהבת ישראל היתה לבבא סאלי שנזכה כולנו לאהבת ישראל ולאהבת ה' יתברך אמן ואמן.**

**שבת שלום ומבורכת**